Učenke in učenci,

pred nami je nov tedenski izziv dela na daljavo.

Ker ste se seznanili z značilnostmi obdobja moderne, veste, da sta bila Cankarjeva literarna sopotnika moderne tudi Dragotin Kette in Josip Murn Aleksandrov.

Navodila za delo (6. 4.—10. 4. 2020)

* **V spletni učilnici** pod **temo 4. teden** najdeš **gradivo ter povezavo do vprašalnika** o poteku dela na daljavo pri SLJ. Odgovori na vprašanja bodo povratna informacija in podatki za načrtovanje dela na daljavo v prihodnje.
* V berilu **Novi svet iz besed 9** s pomočjo kazala poišči delo **Josipa Murna Aleksandrova** z naslovom **In čarovnica (Pastirjeva pesem)**. Preberi pesem (s prijavo v Rokus lahko s pomočjo e-berila pesem tudi poslušaš).
* Poišči tudi delo **Dragotina Ketteja** z naslovom **Aj, ta lepa krčmarica** in ga preberi.
* V zvezek napiši naslov **Murn in Kette: Analiza pesmi in ugotovitve.**

Zaradi lažjega in preglednejšega dela ti svetujem, da zvezek odpreš tako, da dobiš dve prazni strani (A3) in na **levo polovico (A4) zapisuješ značilnosti za Murnovo pesem, na desni polovici (A4) pa za Kettejevo pesem.**

* **Po branju** obeh pesmi najprej **naredi analizo ene, nato še druge pesmi.**

Za lažje delo si lahko pomagaš s preglednico spodaj. Pomagajte si tudi s podatki iz berila (o avtorju, literarnovedna pojasnila, dejavnosti po branju).

* Spremljajte obvestila v spletni učilnici in na e-naslovih in se na njih odzivajte. Zmenili se bomo za način in uro video srečanja.

Za morebitna vprašanja in nasvete sem vam na voljo v spletni učilnici in preko elektronskega naslova.

Želim vam uspešno delo in miren teden.



učiteljica Martina

**MURN IN KETTE: PRIMREJAVA PESMI IN UGOTOVITVE**

|  |  |  |
| --- | --- | --- |
| **Analiza pesmi in ugotovitve** | **J. Murn Aleksandrov**  **In čarovnica (Pastirjeva pesem)** | **D. Kette**  **Aj, ta lepa krčmarica** |
| **Razlaga naslova na podlagi občutkov ob branju** |  |  |
| **Vsebina pesmi po kiticah** |  |  |
| **Najljubši verz iz pesmi** |  |  |
| **Vrsta pesmi: epska/lirska + utemeljitev** |  |  |
| **Kdo je lirski izpovedovalec? Kako se počuti?** |  |  |
| **Sporočilo pesmi** |  |  |
| **Tema in motivi v pesmi** |  |  |
| **Zunanja zgradba pesmi (kitice)** |  |  |
| **Notranja zgradba pesmi (rima)** |  |  |
| **Pesniška sredstva (poimenovanje in izpisan primer)** |  |  |
| **O avtorju in njegovem delu** |  |  |

V pomoč pri delu ti je lahko tudi spodnji sliki:



